**ANUNȚ**

*În conformitate cu dispozițiile art. 61 alin. (2), art. 62 alin. (1) și (2), art. 63 din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare și a Hotărârii Consiliului Uniunii Naționale a Barourilor din România (U.N.B.R.) nr. 75/17-18 iulie 2020,* **se convoacă CONGRESUL AVOCAŢILOR pentru zilele de marți, 08 septembrie 2020 - orele 09,30 și miercuri, 09 septembrie 2020 – orele 09,30** la Hotel Del Mar[[1]](#footnote-1),localitatea Mamaia, jud. Constanța.

Congresul avocaților va dezbate tema ***„Interacțiunea și comunicarea profesiilor juridice. Aspecte legale, etice și deontologice”***.

*În conformitate cu dispozițiile art. 63 din Legea nr. 51/1995,* **ordinea de zi a Congresului**este următoarea:

1. Prezentarea pentru dezbatere și aprobare a raportului anual al Consiliului U.N.B.R..

2. Prezentarea pentru dezbatere și aprobare a raportului anual al Consiliului de administrație al Casei de Asigurări a Avocaților (C.A.A.).

3. Prezentarea spre aprobare a execuției bugetare pe anul 2019 și a proiectului de buget al U.N.B.R. pentru anul 2020 – ratificarea Hotărârii consiliului UNBR nr. 39/07 decembrie 2019.

4. Prezentarea spre aprobare a execuției bugetare pe anul 2019 și a proiectului de buget al C.A.A. pentru anul 2020.

5. Prezentarea spre aprobare a raportului anual al Comisiei centrale de cenzori a U.N.B.R..

6. Prezentarea spre aprobare a raportului anual al Comisiei de cenzori a C.A.A..

7. Prezentarea raportului anual al Comisiei centrale de disciplină.

8. Analiza rapoartelor și a proiectelor de buget prezentate în vederea aprobării acestora.

9. Ratificarea Hotărârilor Consiliului UNBR de modificare și completare a Statutului profesiei de avocat și a Statutului C.A.A.

10. Actualizarea compunerii Comisiei centrale de disciplină.

11. Adoptarea de hotărâri și rezoluții.

12. Diverse.

**Av. dr. Traian-Cornel Briciu, Președintele Uniunii Naționale a Barourilor din România**

1. În cazul în care, în virtutea unor dispoziții normative impuse de protecția sănătății populației, organizarea Congresului nu va fi posibilă, acesta va fi reprogramat pentru o dată ulterioară sau se va proceda la votul electronic asupra materialelor ce compun ordinea de zi a Congresului, conform hotărârii ce va fi adoptată de Consiliul UNBR și care va fi anunțată în termen util. [↑](#footnote-ref-1)